b'\n_START_ARTICLE_\nKondenzator\n_START_PARAGRAPH_\nKondenzator je elektrotehni\xc5\xa1ki element, ki lahko shranjuje_NEWLINE_energijo v obliki elektri\xc4\x8dnega polja. Koli\xc4\x8dino shranjene energije imenujemo kapacitivnost, kjer so enote Faradi.\n_START_SECTION_\nDejanski kondenzator\n_START_PARAGRAPH_\nPri idealnih kondenzatorjih smo predpostavili, da je dielektrik popolni izolator in da je upornost priklju\xc4\x8dkov zanemarljiva. V praksi najve\xc4\x8dkrat ne dr\xc5\xbei povsem ne eno ne drugo.\n_START_SECTION_\nKvaliteta kondenzatorja\n_START_PARAGRAPH_\nNapolnjen kondenzator, ki ga pustimo nepriklju\xc4\x8denega se prazni \xc4\x8dez dielektrik in po morebitnih drugih poteh, npr. \xc4\x8dez ohi\xc5\xa1je. Predstavljamo si lahko, da je vzporedno h kondenzatorju s kapacitivnostjo C vezan upor z upornostjo R. Kvaliteto kondenzatorja vrednotimo s \xc4\x8dasovno konstanto , ki je enaka produktu  in je pri kvalitetnem kondenzatorju velika._NEWLINE_ \xc4\x8casovno konstanto lahko tudi izmerimo, \xc4\x8de merimo napetost na tako prazne\xc4\x8dem se kondenzatorju. \xc4\x8ce v katerikoli to\xc4\x8dki na krivulji potegnemo tangento na to krivuljo, bo tangenta sekala asimptoto (v tem primeru abscisno os) v \xc4\x8dasu, ki je ravno za \xc4\x8dasovno konstanto  ve\xc4\x8dji od \xc4\x8dasa to\xc4\x8dke, v kateri smo potegnili tangento.\n_START_SECTION_\nUporaba\n_START_PARAGRAPH_\nKondenzator je tako reko\xc4\x8d nepogre\xc5\xa1ljiv element pri na\xc4\x8drtovanju elektri\xc4\x8dnih vezij. Natan\xc4\x8dni kondenzatorji z majhno toleranco kapacitivnosti se uporabljajo predvsem v radijski tehniki kot del nihajnega kroga, filtra, frekven\xc4\x8dne kretnice, integratorja in diferenciatorja. Na kondenzatorjih temeljijo tudi nekatera pomnilni\xc5\xa1ka vezja. Kondenzatorji z ve\xc4\x8djo toleranco se uporabljajo za glajenje nihanj okoli enosmerne napetosti, za proizvajanje napetostnih ali tokovnih sunkov, v mno\xc5\xbeilnikih napetosti, za generiranje jalove mo\xc4\x8di, zagon z enofazno napetostjo napajanih asinhronskih motorjev itd. Kondenzatorje z veliko kapacitivnostjo uporabljamo za shranjevanje energije za napajanje nekaterih delov vezja v primeru kratkotrajnega izpada zunanjega vira elektri\xc4\x8dne energije._NEWLINE_Spremenljive kondenzatorje uporabljamo tudi za merjenje kratkih premikov (ki ga_NEWLINE_izra\xc4\x8dunamo iz izmerjene spremembe kapacitivnosti), medtem ko lahko s kondenzatorji s poroznimi dielektriki merimo vla\xc5\xbenost zraka.'